John Raphael Quinn

**John Raphael Quinn** (født 28. mars 1929 i Riverside i California i USA, død 22. juni 2017 i San Francisco) var en amerikansk katolsk prelat og erkebiskop av San Francisco.
## Liv og virke
### Prest
John Quinn forberedte seg på prestetjeneste ved Pontifical North American College i Roma med studier i teologi og filosofi ved Det pavelige universitet Gregoriana. Han ble presteviet i Roma den 19. juli 1953 for San Diego, ab kuriebiskopen Ettore Cunial. Quinn arbeidet deretter i San Diego som sjelesørger og leder av presteseminaret. I 1964 ble han *provost* for University of San Diego.

### Biskop og erkebiskop
Pave Paul VI utnevnte ham den 21. oktober 1967 til hjelpebiskop i San Diego og titulærerkebiskop av Thisiduo. Den apostoliske delegat til USA, erkebiskop Luigi Raimondi, bispeviet ham den 12. desember samme år; medkonsekratorer var Francis James Furey, biskop av San Diego, og Frederick William Freking, biskop av La Crosse.

Den 30. november 1971 ble han utnevnt til biskop av Oklahoma City-Tulsa. Den 13. desember 1972 ble han erkebiskop av Oklahoma City da kirken i Oklahoma ble omorganisert. 

Den 16. februar 1977 ble han utnevnt til erkebiskop av San Francisco. Han ble innsatt i embetet den 26. april samme år. Fra 1977 til 1980 var han president for den amerikanske katolske bispekonferansen. 

Erkebiskop John Quinn engasjerte seg særlig for to sosiale brennpunkter i San Francisco, AIDS-prevensjon og flyktninger fra Sentralamerika.

Den 27. desember 1995 innvilget pave Johannes Paul II hans søknad om å få fratre. Hans etterfølger som biskop ble William Levada, som hadde vært hans hjelpebiskop siden 17. august 1995.

Biskop Quinns begravelse fant sted 10. juli 2017 i San Francisco katedral og ble forrettet av erkebiskopen av San Francisco, Salvatore Cordileone, assistert av flere biskoper og prester. Prekenen holdes av erkebiskopen av Santa Fe, msgr. John Charles Wester. Quinn ble gravlagt i erkebiskopenes kapell på Holy Cross Cemetery i Colma.

## Verker i utvalg
* 1999: *The Reform of the Papacy* (New York: Crossroad Publishing)
* 2013: *Ever Ancient, Ever New: Structures of Communion in the Church* (New York: Paulist Press)
* 2017: *Revered and Reviled: A Re-Examination of Vatican Council I* (New York: Crossroad Publishing)

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884–1957) *1930
* Kardinal Luigi Raimondi (1912–1975) *1954
* Erkebiskop *John Raphael Quinn* (1929–2017) *1967

## Referanser